গত সাত দিনের স্মৃতি দ্রুত ভুলতে চাইছে বসিরহাট৷ এক সপ্তাহ পর, সোমবার বসিরহাটে স্কুল -কলেজ -অফিস পুরোদমে চালু হল৷ সেসব জায়গায় হাজিরাও বেশ ভালো৷ খুলেছে দোকানপাট , বাজারহাট৷ সেখানেও ক্রেতাদের পাতলা ভিড় দেখা গিয়েছে৷ চলছে বিভিন্ন রুটের বাস ও অন্যান্য পরিবহণ৷ ব্যাঙ্ক , পোস্ট অফিসে স্বাভাবিক কাজকর্ম হয়েছে৷ খুলেছে সরকারি , বেসরকারি ব্যাঙ্কগুলির এটিএম -ও৷ মহকুমা প্রশাসন জানিয়েছে , ধীরে ধীরে এবং ধাপে ধাপে নেট এবং কেবল পরিষেবাও চালু করা হবে৷